Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: 1998. évi IV. törvény (a továbbiakban: SzVMt.) 5. §-ának
Paragraph Index: 448

2. A szakmai felkészítésre fordítható képzési idõ minimum 320 óra. A képzési idõkeretbõl 225 órát szakmai elméleti, 95 órát szakmai gyakorlati képzésre kell fordítani. A szakmai gyakorlati képzés idõkeretét a szakmai követelmény III. fejezet 2.2. pontjában meghatározott követelmények gyakorlati feladatainak, valamint a 2.3. pontban rögzített önvédelmi ismeretek oktatására, illetve begyakoroltatására kell fordítani. A szakmai tanfolyamon való részvétel akkor igazolható, ha a résztvevõ az elõírt tanfolyami óraszám legalább 70%-án jelen volt. A szakmai és vizsgakövetelmények hatékonyabb érvényesülése érdekében központi képzési program kerül kiadásra. A szakmai követelmények III. fejezetében szereplõ oktatási feladatok a képzés teljes óraszámának 90%-át fedik le. A fennmaradó 10%-ban a tanfolyam résztvevõi vagy a leendõ munkáltató igénye szerint mód van olyan szakmai ismeretek oktatására, amelyek elõsegítik a szakmai felkészítést, illetve hatékonyabb elhelyezkedést biztosítanak.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes